L-Erbgħa 21 ta' Diċembru 2016 kienet l-aħħar ġurnata ta' Nikol Aquilina fuq din id-dinja. L-aħbar tal-mewt tiegħu ħasdet lil kull min kien jafu, b'mod speċjali lil sħabu l-Qrendin midħla tas-Soċjetà Mużikali Santa Marija. Għalkemm kien ilu joqgħod il-Qrendi aktar minn segħba u ħamsin sena, Nikol qatt ma nesa lis-Siġġiewi raħal twelidu. Ta' sikwit kont nilmaħ lil Nikol jgħid kelma ma' xiżewġt'iħbieb fuq iz-zuntier tal-knisja, l-aktar nhar ta' Ħadd filgħodu wara l-quddiesa. Il-Ħadd kien għalih bħal qisu appuntament regolari ta' kull ġimgħa li rari ifalli. Nikol Aquilina twieled is-Siġġiewi fis-27 ta' Novembru 1935. Hu studja fl-iskola Primarja tas-Siġġiewi, Ħaż-Żebbuġ u l-Furjana. Attenda wkoll l-iskola ta' San Mikiel il-Marsa u l-Liċeo. Nikol iżżewweġ lil Tereża Sciberras mill-Qrendi fl-24 ta' Mejju 1959. Nikol ħadem f'diversi karigi fl-Uffiċċju tal-Affarijiet Barranin kemm f'Malta, kif ukoll barra l-pajjiż. Nikol inħatar bħala l-ewwel Sindku tal-Qrendi fl-elezzjonijiet lokali tal-1993. Huwa okkupa wkoll diversi karigi fi ħdan is-Soċjetà Mużikali Santa Marija tal-Qrendi, partikolarment dik ta' Viċi President bejn l-1960 u l-1967 u bejn l-1982 u l-1983, kif ukoll dik ta' President bejn l-1984 u l-1995. Fl-1996 Nikol inħatar ukoll President Onorarju bħala rikonoxximent tas-servizz twil li ta lis-soċjetà. Għal xi żmien serva wkoll bħala Chairperson Il-Grupp tal-Armar isellem lil tal-Akkademja tal-Mużika fi ħdan l-istess soċjetà. Nikol: Aquilina jibqa' mfakkar ukoll bħala poeta u kittieb ta' diversi poeżiji u sunetti bil-lingwa Maltija. Fost ħafna kitbiet, huwa kien jeċċella fit-tema Marjana. Kien jispikka wkoll fil-kitbiet tiegħu dwar San Nikola u għalkemm ma kienx joqgħod is-Siġġiewi, bħala Siġġiewi San Nikola kien għalih l-ewwel imħabba u ispirazzjoni kbira għall- pinna tiegħu. Mhux. ta' b'xejn l-ammont konsiderevoli ta' poeżiji u sunetti tiegħu li nsibu dwar San Nikola u li kien jikteb regolarment fl-okkażjoni tal-festa. Kienu propju dawn il-kitbiet dwar il-patrun tagħna li kienu laqqgħuni ma' Nikol Aquilina. Kien pjaċir tiegħu li jgħin mill-aħjar li jista' fil-pubblikazzjoni tal-ktieb tal-festa u mhux l-ewwel darba li kien jiġi fuqi, hu b'xi artiklu mirqum minn tiegħu dwar il-ħajja ta' San Nikola li jkun ħejja b'tant għożża minn xhur qabel il-pubblikazzjoni tal-ktieb. Xi poeżija kultant dwar il-patrun tagħna ma kienetx tonqos lanqas. Dan biex ma nsemmix il-kollezzjoni ta' sunetti u poeżiji antiki dwar San Nikola, li l-Grupp tal-Armar għandu fil-pusses tiegħu u li fosthom jispikkaw dawk tal-ħabib tagħna Nikol Aquilina. F'isem il-Grupp tal-Armar 6 ta' Diċembru nagħti l-kondoljanzi lill-familja Aquilina filwaqt li nwegħdu t-talb tagħna b'suffraġju għal ruħu. tal-Armar 6 ta' Diċembru